ՏԵՂԵԿԱՆՔ-ՀԻՄՆԱՎՈՐՈՒՄ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2026 ԹՎԱԿԱՆԻ ՄԱՅԻՍԻ 7-Ի N 613-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ 

1. Իրավական ակտի ընդունման անհրաժեշտությունը
«Հայաստանի Հանրապետության կառավարության 2026 թվականի մայիսի 7-ի N 613-Ն որոշման մեջ փոփոխություն կատարելու մասին» ՀՀ կառավարության որոշման նախագծի (այսուհետ՝ Նախագիծ) ընդունման անհրաժեշտությունը բխում է վերակազմակերպման գործընթացի իրավական հստակեցման, բյուջետային գործընթացների ընթացակարգերի կրճատման անհրաժեշտությունից: 
2. Ընթացիկ իրավիճակը և խնդիրները
ՀՀ կառավարության 2026 թվականի մայիսի 7-ի N 613-Ն որոշման 4-րդ կետի 2-րդ ենթակետով սահմանված է պահանջ՝ չորսամսյա ժամկետում ՀՀ վարչապետի աշխատակազմ ներկայացնել «Հայաստանի Հանրապետության 2026 թվականի պետական բյուջեի մասին» ՀՀ օրենքում վերաբաշխում և ՀՀ կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ կատարելու մասին» ՀՀ կառավարության որոշման նախագիծ: 
Սակայն, գործնական տեսանկյունից «Ստեփանավանի մշակույթի և ժամանցի կենտրոն» ՊՈԱԿ-ի և «Ե. Չարենցի անվան գրականության և արվեստի թանգարան» ՊՈԱԿ-ի միացման գործընթացում արդեն իսկ կնքված պայմանագրերով ամբողջությամբ գործելու է իրավահաջորդության սկզբունքը: «Ստեփանավանի մշակույթի և ժամանցի կենտրոն» ՊՈԱԿ-ի իրավունքներն ու պարտականությունները փոխանցման ակտին համապատասխան անցնում են իրավահաջորդին, ինչը թույլ է տալիս ընթացիկ ֆինանսական տարում պարտավորությունները շարունակել առանց բյուջետային վերաբաշխման ընթացակարգերի իրականացման: 
Հաշվի առնելով, որ 2026 թվականի ընթացիկ բյուջետային տարվա համար նման վերաբաշխման անհրաժեշտությունը բացակայում է, իսկ հաջորդ՝ 2027 թվականի պետական բյուջեի նախագծման փուլում կատարողի փոփոխությունն արդեն իսկ հնարավոր կլինի նախատեսել հիմնական բյուջետային հայտով, որոշման 4-րդ կետի 2-րդ ենթակետով սահմանված պահանջը դառնում է ավելորդ: 
3. Կարգավորման նպատակը և բնույթը
Նախագծով առաջարկվում է ուժը կորցրած ճանաչել ՀՀ կառավարության 2026 թվականի մայիսի 7-ի N 613-Ն որոշման 4-րդ կետի 2-րդ ենթակետը: 
Կարգավորման նպատակն է զերծ մնալ ընթացիկ տարվա պետական բյուջեում վերաբաշխումներ ձեռնարկելուց և ապահովել կազմակերպությունների բնականոն անցումային գործունեությունն իրավահաջորդության սկզբունքի ուղղակի կիրառմամբ: 
4. Նախագծի մշակման գործընթացում ներգրավված ինստիտուտները և անձինք
Նախագիծը մշակվել է ՀՀ կրթության, գիտության, մշակույթի և սպորտի նախարարության կողմից: 
5. Իրավական ակտի կիրարկման դեպքում ակնկալվող արդյունքը
Նախագծի ընդունմամբ կհստակեցվի վերակազմակերպման իրավական ընթացքը, կպարզեցվի հաստատությունների ֆինանսատնտեսական գործունեության անցումային փուլը, և կբացառվի պետական մարմինների աշխատանքի ավելորդ վարչարարությունն ընթացիկ տարվա բյուջետային ձևակերպումներում:
6. Իրավական ակտի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման անհրաժեշտություն
Նախագծի ընդունման կապակցությամբ ՀՀ պետական կամ տեղական ինքնակառավարման մարմինների բյուջեներում եկամուտների և ծախսերի ավելացում կամ նվազեցում չի առաջանում: 
7. Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտություն
1. Այլ իրավական ակտերում փոփոխությունների և/կամ լրացումների անհրաժեշտությունը.
Չի առաջացնում:
2. Միջազգային պայմանագրերով ստանձնած պարտավորությունների հետ համապատասխանությունը.
Համապատասխանում է:
8․ «Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ».
Որոշման նախագիծը մշակվել է հիմք ընդունելով ՀՀ կառավարության 2021թ. օգոստոսի 18-ի N 1363-Ա որոշմամբ հաստատված ՀՀ կառավարության 2021-2026 թվականների ծրագրի 4-րդ գլխի «4.9 Մշակույթ» մասի «ինստիտուցիոնալ ենթակառուցվածքների ընդլայնում և արդիականացում» կետը: 
[bookmark: _GoBack]Մշակութային ոլորտի ինստիտուցիոնալ արդիականացումը ենթադրում է նաև կառավարչական գործընթացների պարզեցում և արդյունավետության բարձրացում: Նախատեսվող փոփոխությունը նպատակ ունի բացառել բյուջետային ձևակերպումների հետ կապված լրացուցիչ և ավելորդ վարչարարությունը, քանի որ իրավահաջորդության սկզբունքի ուղղակի կիրառումն արդեն իսկ բավարար է կազմակերպությունների բնականոն գործունեությունն ապահովելու համար : Սա թույլ է տալիս զերծ մնալ պետական մարմինների աշխատանքի անհարկի ծանրաբեռնումից և ապահովել իրավական ակտի կիրարկման առավել պարզեցված ընթացակարգ: 

